रेगुलर करने की मांग, मनरेगा कर्मियों ने एडीसी को सौंपा ज्ञापन
मनरेगाकर्मचारी यूनियन ने अपनी मांगों और कलम छोड़ हड़ताल करने संबंधी एडीसी (विकास) को मांग पत्र दिया। यूनियन ने कहा कि मनरेगा मुलाजिम पिछले 7 साल से ईमानदारी और मेहनत के साथ काम कर रहे हैं। उन्होंने पंजाब सरकार और विभाग से कई बार मांग की कि मुलाजिमों को पंचायती विभाग में मर्ज कर रेगुलर किया जाए। परंतु सरकार ने पहले मुलाजिमों को रेगुलर कर नई भर्ती के लिए टेंडर मांग लिए हैं। इससे पंजाब के मनरेगा कर्मियों में रोष पाया जा रहा हैं। उन्होंने कहा कि मनरेगा कर्मचारी यूनियन पिछले लंबे समय से मांग कर रही है कि पंचायती विभाग में भर्ती रोक कर पहले मनरेगा मुलाजिमों को रेगुलर किया जाए।
इस संबंधी 23 दिसंबर को स्टेट लेवल मीटिंग में फैसला लिया गया था कि 29 दिसंबर से 30 दिसंबर को पंजाब भर में मनरेगा कर्मियों की ओर से कलम छोड़ हड़ताल की जाएगी और 31 दिसंबर से 1 जनवरी तक जिला स्तर पर पंजाबभर में धरने लगाए जाएंगे। यूनियन ने चेतावनी दी कि अगर फिर भी उनकी मांगें मानी गईं तो 2 जनवरी को लुधियाना में हंगामी मीटिंग की जाएगी। इस मौके पर निशा देवी, वरिंद्र सिंह, विजय कुमार, मनोज सिंह, भरत सिंह मौजूद थे।
hin_Deva hin_Deva hin_Deva